CELEX: C2007/269/132
Language: bg
Date: 2007-11-10 00:00:00
Title: Дело F-91/07: Иск, предявен на 13 септември 2007 г. — Torijano Montero/Съвет

10.11.2007   
            
            
               BG
            
            
               Официален вестник на Европейския съюз
            
            
               C 269/72
            
         Иск, предявен на 13 септември 2007 г. — Torijano Montero/Съвет
   (Дело F-91/07)
   (2007/C 269/132)
   Език на производството: френски
   Страни
   
      Жалбоподател: Javier Torijano Montero (Брюксел, Белгия) (представители: S. Rodrigues, R. Albelice и Ch. Bernard-Glanz, адвокати)
   
      Ответник: Съвет на Европейския съюз
   Искания на ищеца
   
               —
            
            
               да се отмени обявлението за свободна длъжност от 31 октомври 2006 г., публикувано от генералния секретар на Съвета в съобщение до персонала № 171/06 относно длъжността ръководител на отдел „външна сигурност“ на Службата за сигурност на Съвета;
            
         
               —
            
            
               да се отмени решението на органа по назначаване от 31 май 2007 г., с което се отхвърля жалбата на жалбоподателя;
            
         
               —
            
            
               да се посочат на органа по назначаване последствията от отмяната на обжалваните решения и по-специално да се преразгледат изискванията за степен в обявлението за свободна длъжност, за да се даде възможност на жалбоподателя да представи кандидатурата си;
            
         
               —
            
            
               да се осъди Съветът на Европейския съюз да заплати съдебните разноски.
            
         Правни основания и основни доводи
   Жалбоподателят, който е длъжностно лице със степен AD 6, оспорва обстоятелството, че посоченото по-горе обявление за свободна длъжност предоставя възможност само на длъжностните лица, които са със степен не по-ниска от AD 8, да представят кандидатурите си за длъжността ръководител отдел „външна сигурност“ на Службата за сигурност на Съвета, която длъжност е със степен AD 11.
   След като напомня, че в рамките на дело F-76/05 (1) иска да му се присъди степен AD 8, жалбоподателят се позовава на нарушение на принципа за защита на оправданите правни очаквания, доколкото поради заемането на разглежданата длъжност щял да загуби настоящото си качество на ръководител на сектор „външна сигурност/защита на мисиите“ в полза на кандидата, който бъде избран.
   Освен това жалбоподателят твърди нарушение на интереса на службата доколкото изискването за степен в обявлението за свободна длъжност не позволява да се разгледа неговата кандидатура, въпреки че той бил най-способен да изпълнява функциите, посочени в обявлението. Освен това администрацията не обяснила с какво интересът на службата оправдавал дерогиране на член 31, параграф 2 от Правилника за длъжностните лица на Европейските общности, съгласно който длъжностните лица се назначават на степени от AD 5 до AD 8.
   Накрая жалбоподателят твърди, че администрацията нарушила принципа за равно третиране и допуснала очевидна грешка в преценката.
   
      (1)  ОВ C 281, 12.11.2005 г., стр. 23 (дело, което първоначално е регистрирано в Първоинстанционния съд под номер T-302/05 и е прехвърлено в Съда на публичната служба на Европейския съюз с определение от 15.12.2005 г.).